A4-0282/98

Πρόταση κανονισμού του Συμβουλίου (ΕΚ) που αφορά τη σύναψη του πρωτοκόλλου το οποίο καθορίζει, για την περίοδο από 21 Μαϊου 1998 έως 20 Μαΐου 2001, τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Δημοκρατίας της Μαδαγασκάρης όσον αφορά την αλιεία στα ανοικτά της Μαδαγασκάρης (COM(98) 0390 - C4-0456/98 - 98/0217 (CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, με στόχο να ενημερώνεται καλύτερα η αρμόδια για τον προϋπολογισμό αρχή σχετικά με την εφαρμογή του πρωτοκόλλου, η Επιτροπή υποβάλλει, πρίν από την 1η Μαΐου κάθε έτους, έκθεση με θέμα την πρόοδο που έχει επιτευχθεί στην εφαρμογή αυτή, συνοδευόμενη από ενημερωμένο δημοσιονομικό δελτίο[semigr ]

(Τροπολογία 2)

Αιτιολογική σκέψη 2β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι οι πληθυσμοί τοννοειδών στον Ινδικό Ωκεανό και η διατήρησή τους έχουν ζωτική σημασία για την Ευρωπαϊκή Ένωση και τις παράκτιες χώρες της περιοχής[semigr ]

(Τροπολογία 3)

Άρθρο 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

Κατά το τελευταίο έτος εφαρμογής του πρωτοκόλλου και πρίν από την έναρξη των διαπραγματεύσεων σχετικά με την ενδεχόμενη ανανέωσή του, η Επιτροπή διαβιβάζει στο Συμβούλιο και το Ευρωπαϊκό Κοινοβούλιο έκθεση με θέμα την εφαρμογή και τις συνθήκες εκτέλεσης της Συμφωνίας και, ιδιαίτερα, σχετικά με την κατάσταση των αλιευτικών πόρων, τις επιστημονικές πτυχές και τις επιπτώσεις στην τοπική αλιεία.

(Τροπολογία 4)

Άρθρο 2β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2β

Πριν από τη σύναψη νέου πρωτοκόλλου η Επιτροπή ενημερώνει το Κοινοβούλιο για την εξέλιξη των διαπραγματεύσεων περί ανανέωσης. Με βάση αυτές τις πληροφορίες και την τελική έκθεση σχετικά με το προηγούμενο πρωτόκολλο, το Κοινοβούλιο μπορεί να εγκρίνει συστάσεις ζητώντας να ληφθούν υπόψη πριν από την ολοκλήρωση των τρεχουσών διαπραγματεύσεων.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη σύναψη του πρωτοκόλλου το οποίο καθορίζει, για την περίοδο από 21 Μαϊου 1998 έως 20 Μαΐου 2001, τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Δημοκρατίας της Μαδαγασκάρης όσον αφορά την αλιεία στα ανοικτά της Μαδαγασκάρης (COM(98) 0390 - C4-0456/98 - 98/0217 (CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, (COM(98) 0390 - 98/0217 (CNS))[semigr ]

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43, σε συνδυασμό με το άρθρο 228, παράγραφος 2, πρώτη φράση και παράγραφος 3, πρώτο εδάφιο, της Συνθήκης EK (C4-0456/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Αλιείας και τις γνωμοδοτήσεις της Επιτροπής Προϋπολογισμών καθώς και της Επιτροπής Ανάπτυξης και Συνεργασίας (A4-0282/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή